ՀԻՄՆԱՎՈՐՈՒՄ
«ԱՆՇԱՐԺ ԳՈՒՅՔ ԱՄՐԱՑՆԵԼՈՒ ՄԱՍԻՆ»
Հայաստանի Հանրապետության կառավարության որոշման նախագծի

ՀՀ կառավարության 2021թ․ նոյեմբերի 18-ի «ՀՀ կառավարության 2021-2026 թվականների գործունեության միջոցառումների ծրագիրը հաստատելու մասին» թիվ 1902-Լ որոշման թիվ 1 հավելվածի 28․30 կետի համաձայն՝ 2023-2026թթ․ ընթացքում նախատեսվում է կառուցել ՀՀ մարզերում գործող, առողջության առաջնային պահպանման ծառայություններ մատուցող 29 բժշկական կազմակերպությունների շենքեր, հագեցնել դրանք բժշկական կահույքով, սարքավորումներով և պարագաներով։
ՀՀ առողջապահության նախարարը գրությամբ դիմել է ՀՀ տարածքային կառավարման և ենթակառուցվածքների նախարարություն՝ բժշկական կազմակերպությունների համար նոր շենքերի կառուցման նպատակով համապատասխան հողամասերի հատկացման գործընթացը մարզպետարանների հետ կազմակերպելու խնդրանքով։
ՀՀ Արագածոտնի մարզպետը գրությամբ ՀՀ ՏԿԵՆ պետական գույքի կառավարման կոմիտե (այսուհետ՝ Կոմիտե) է ներկայացրել Աշտարակ համայնքի (այսուհետ՝ Համայնք) ավագանու 28.11.2025թ. թիվ 163-Ա որոշումը, որով առաջարկվում է Արագածոտնի մարզ, համայնք Աշտարակ, գյուղ Ոսկեվազ, Արագածի փողոց, 6-րդ նրբանցք, 10 հողամաս հասցեում գտնվող 0,0618 հա  մակերեսով հողամասը նվիրաբերել Հայաստանի Հանրապետությանը՝ Համայնքի Ոսկեվազ գյուղում բժշկական ամբուլատորիա կառուցելու նպատակով։
Հիմք ընդունելով Համայնքի ավագանու որոշումը՝ ընդունվել է «Գույքի նվիրաբերությունն ընդունելու մասին» Կոմիտեի նախագահի հրաման, որի հիմքով Կոմիտեի ու Համայնքի միջև 11․12․2025թ․ կնքվել է անշարժ գույքի նվիրաբերության թիվ ՆԲ-50/2025 պայամանագիրը։
[bookmark: _GoBack]Հետագայում հողամասը միացվել է պետական սեփականություն հանդիսացող Արագածոտնի մարզ, համայնք Աշտարակ, գյուղ Ոսկեվազ, Արագածի փողոց, 6-րդ նրբանցք, 6 հողամաս հասցեում գտնվող հողամասի հետ և դարձել է  0.1338  հա  մակերեսով հողամաս։
Հաշվի առնելով, որ նշված հողամասի վրա նախատեսվում է կառուցել առողջության առաջնային պահպանման ծառայություններ մատուցող կազմակերպության շենք, ինչը հանդիսանալու է մարզային ենթակայության հաստատություն, Կոմիտեի կողմից մշակվել է «Անշարժ գույք ամրացնելու մասին» Հայաստանի Հանրապետության կառավարության որոշման սույն նախագիծը, համաձայն որի՝ առաջարկվում է քննարկվող հողամասը ամրացնել ՀՀ Արագածոտնի մարզպետի աշխատակազմին։
ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 4.5 կետով հաստատվել է «Առողջապահություն» բաժինը։ Ծրագրի համաձայն ակնկալվում է արդիականացնել մարզային 50 առողջապահական հաստատություններ։ Հայաստանի Հանրապետության Արագածոտնի  մարզ, համայնք Աշտարակ, գյուղ Ոսկեվազ, Արագածի փողոց, 6-րդ նրբանցք, 6 հողամաս հասցեում գտնվող 0.1338 հա մակերեսով հողամասը Հայաստանի Հանրապետությանը Արագածոտնի մարզպետի աշխատակազմին ամրացնելը բխում է ՀՀ կառավարության 2021-2026թթ. ծրագրի պահանջներից։
«Անշարժ գույք ամրացնելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների ավելացում կամ նվազեցում չի առաջացնի:

